Allah Selamatkan Kamu

"Allah Selamatkan Kamu" ialah sebuah lagu nyanyian bersama yang digubah oleh P. Ramlee dan pertama kali digunakan pada 1963 dalam filem arahan beliau. Ia kemudian dirangkumkan dalam album Rasa Sayang Eh yang dilancarkan oleh Kassim Masdor pada 1974.

 Sejarah 
Lagu ini julung kali digunakan dalam filem Nasib Si Labu Labi pada 1963. Ia dinyanyikan sebanyak beberapa kali sepanjang filem tersebut, sebagai nyanyian daripada cikgu-cikgu untuk Haji Bakhil, nyanyian daripada para hadirin kepada anak-anak yatim dan dinyanyikan kembali oleh anak-anak yatim kepada hadirin.

Lagu ini digunakan sekali lagi dalam filem Tiga Abdul pada 1964 ketika babak ulang tahun Ismet Ulam Raja sebelum beliau jatuh sakit dan meninggal.

 Sebagai lagu rakyat 
Lagu ini digunakan sebagai lagu ulang tahun dan biasa dinyanyikan bersama dengan lagu Selamat Hari Jadi atau Happy Birthday ketika majlis ulang tahun.

Ia turut digunakan sebagai lagu keraian dalam acara-acara rasmi di Malaysia.

Lirik
Nama orang yang dirai diisikan pada "[NAMA]".

Lihat juga
 Selamat Hari Jadi
 Panjang Umurnya

 Rujukan 

Kategori:Lagu 60-an
Kategori:Lagu P.Ramlee
Kategori:Lagu rakyat